b'\n_START_ARTICLE_\nKauppasieni\n_START_PARAGRAPH_\nKauppasieni on historiallinen k\xc3\xa4site, joka kuvaa Suomessa myyt\xc3\xa4v\xc3\xa4ksi sallittuja sieni\xc3\xa4 1900-luvun lopulla._NEWLINE_Vanha kansallinen ruokasieniasetus kumottiin 1.hein\xc3\xa4kuuta 2012. Siihen asti Suomessa myyntiin kelpaavien sienten, kauppasieneksi hyv\xc3\xa4ksytt\xc3\xa4vien sienten, tuli olla helposti tunnistettavissa ja selv\xc3\xa4sti erotettavissa myrkyllisist\xc3\xa4 ja ruoaksi kelpaamattomista sienist\xc3\xa4 ja niill\xc3\xa4 tuli olla taloudellista merkityst\xc3\xa4. Myyd\xc3\xa4 sai vain pient\xc3\xa4 osaa kaikista Suomessa kasvavista sy\xc3\xb6t\xc3\xa4viksi kelpaavista sienilajeista. Kauppasienille asettiin laatuvaatimuksia, kuten terveys, puhtaus, normaali maku ja haju. Viimeinen Eviran p\xc3\xa4\xc3\xa4t\xc3\xb6s kauppasieniksi hyv\xc3\xa4ksytt\xc3\xa4vist\xc3\xa4 sienist\xc3\xa4 oli Eviran m\xc3\xa4\xc3\xa4r\xc3\xa4ys 3/2007. M\xc3\xa4\xc3\xa4r\xc3\xa4ys astui voimaan 16. huhtikuuta 2007._NEWLINE_Ruokasieniasetuksen kumoamisen j\xc3\xa4lkeen Evira alkoi asetuksen sijaan yll\xc3\xa4pit\xc3\xa4\xc3\xa4 ohjeellista listausta suositeltavista ruokasienist\xc3\xa4. Se noudattaa silti entisi\xc3\xa4 p\xc3\xa4\xc3\xa4linjoja sienten turvallisuudesta. Jokainen elintarvikkeita kaupan pit\xc3\xa4v\xc3\xa4 kuitenkin viime k\xc3\xa4dess\xc3\xa4 vastaa siit\xc3\xa4, ett\xc3\xa4 myy vain turvallisia elintarvikkeita._NEWLINE_Luetteloon on koottu Eviran suosittelemat ruokasienet. Luettelo saattaa muuttua milloin vain ja siksi ajantasainen luettelo on j\xc3\xa4rkev\xc3\xa4\xc3\xa4 tarkastaa Eviran sivuilta.'